L'Eliana busca entre la joventut el seu millor desig per a fer-ho realitat aquest Nadal
Sin fecha

La regidoria de Joventut busca el millor desig elianer per a aquest Nadal amb l'objectiu de fer-lo realitat. Per a això conviden a xics i xiques amb edats compreses entre els 12 i els 16 anys a realitzar un dibuix, o bé una fotografia, per a mostrar el seu anhel més profund en aquestes festes. En la mesura dels possible, l'àrea de Joventut posarà tots els seus mitjans a l'abast per a complir el més creatiu i original d'entre tots els rebuts.

Per a això, els interessats han d'enviar la seua proposta abans del pròxim dilluns, 21 de desembre, al correu electrònic portadanadalenca@gmail.com.

El regidor de l'àrea, Jorge Pérez Comeche, ha convidat als i les joves de l'Eliana a participar en la iniciativa que busca celebrar un Nadal més humà després d'un any especialment complicat per a molts d'ells. “Aquell que envie el més diferent i excepcional veurà el seu somni complit, perquè les il·lusions en moltes ocasions sí que es poden fer realitat”, ha explicat.